Diari Oficial de la Generalitat Valenciana


Sumari del DOGV 6003, del 29-04-2009 (2009/4480)

RESOLUCIÓ de 10 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa i s'aprova el projecte d'execució, per a la construcció de les instal·lacions corresponents a la xarxa de distribució de gas natural en alta pressió A (APA)(1) consistent en el desplaçament de la xarxa al port autònom de Castelló, al terme municipal de Castelló. Expedient número: CBREDE 2008/1/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/4480


Data del document
:   10-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * gas natural
    * empresa privada

RESOLUCIÓ de 10 de febrer de 2009, de la Direcció General d'Energia, per la qual s'atorga a Gas Natural Cegás, SA, autorització administrativa i s'aprova el projecte d'execució, per a la construcció de les instal·lacions corresponents a la xarxa de distribució de gas natural en alta pressió A (APA)(1) consistent en el desplaçament de la xarxa al port autònom de Castelló, al terme municipal de Castelló. Expedient número: CBREDE 2008/1/12. [2009/4480]  
Vist l'expedient amb referència CBREDE 2008/1/12, incoat pel Servici Territorial d'Energia de Castelló, a instàncies de Gas Natural Distribució, SDG, SA, amb domicili a l'efecte de notificacions a València (46093), Gravador Esteve, 14, relatiu a la sol·licitud de 12 de febrer de 2008 sobre autorització administrativa i aprovació del projecte d'execució per a la construcció de les instal·lacions corresponents a la xarxa de distribució de gas natural en alta pressió A (APA)(1), consistent en el desplaçament de la xarxa al port autònom de Castelló, al terme municipal de Castelló.   
S'adjunta el projecte firmat pel tècnic competent i visat pel col·legi oficial corresponent, amb data 29 de gener de 2008.  
Vist que per la Resolució de la Direcció General d'Energia de 23 de juny de 2008 es procedix a realitzar el canvi de titularitat de les instal·lacions de transport secundari de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribució, SDG, SA, a favor de Gas Natural Cegás, SA, entre les quals figura la instal·lació que se sol·licita en l'expedient referenciat.  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de Castelló i en el Diari Oficial de la Comunitat Valenciana, els dos de data 19 de juny de 2008 i en els diaris de premsa El Mundo i El Periódico Mediterráneo de 20 de juny de 2008.   
Segons consta en l'expedient remés no han sigut presentades al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre la separata de la instal·lació projectada a l'Ajuntament de Castelló, únic afectat, i que conté les característiques generals de la instal·lació, a l'efecte d'establir les oportunes condicions tècniques.   
L'Ajuntament de Castelló de la Plana va contestar informant desfavorablement la instal·lació, ja que en part discorre per terrenys corresponents a la unitat d'execució 15-UE-R, en la qual no s'ha produït l'aprovació de la reparcel·lació corresponent, per la qual cosa els terrenys no tenen en la seua totalitat la condició de públics. A més, esta unitat està afectada pel jaciment número 33 del Catàleg de Béns i Espais Protegits d'interés històric arqueològic del terme municipal de Castelló. Igualment s'observa que la instal·lació discorre per davall de la línia del ferrocarril el Grau-les Palmes.  
Del mencionat informe es va traslladar a l'empresa peticionària que manifesta, en primer lloc, que posada en contacte amb l'Agència de Desenvolupament Urbanístic de l'Ajuntament s'ha estudiat el punt físic que s'estima com a interferència, i s'observa que la canonada no invadix la zona delimitada de la unitat d'execució 15-UE-R, i queda en el seu límit. En segon lloc, i sobre l'encreuament amb el ferrocarril el Grau-les Palmes, ja s'ha obtingut la corresponent autorització de l'autoritat portuària. En resposta, el mencionat Ajuntament manifesta la conformitat amb el desplaçament projectat.  
Vist que igualment i d'acord amb el mencionat Reial Decret 1434/2002 es va remetre la separata de la instal·lació projectada que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats a l'efecte de dóna la conformitat o l'oposició al projecte i establir, si és el cas, les condicions tècniques procedents, concretament a administrador d'infraestructures ferroviàries, i es manifesta en el seu informe que l'organisme competent per a informar és l'Autoritat Portuària de Castelló.  
Autoritat Portuària de Castelló no presenta al·legacions a la mencionada sol·licitud.  
Vist que Gas Natural Cegás, SA, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és el desplaçament de la xarxa existent a fi d'executar un tram de canalització en la zona per la qual actualment discorre que és del domini del port autònom de Castelló.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, contingut i requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol, per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:   
Primer  
Atorgar autorització administrativa a l'empresa Gas Natural Cegás, SA, per a la construcció de les instal·lacions corresponents a la xarxa de distribució de gas natural en alta pressió A (APA)(1), consistent en el desplaçament de la xarxa al port autònom de Castelló, al terme municipal de Castelló.  
La present autorització estarà sotmesa a les condicions que figuren a continuació:   
1. La companyia Gas Natural Cegás, SA, complirà les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
2. El titular de la present autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
3. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs i s'entén sense perjuís i independentment de les concessions, les llicències, els permisos o les autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
4. La present autorització s'atorga sense perjuí de tercers i es deixen fora de perill els drets particulars.  
5. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució, firmat pel tècnic competent i visat pel col·legi oficial corresponent amb data 29 de gener de 2008, les característiques principals del qual s'indiquen a continuació:  
- Tipus de gas: gas natural.  
- Traçat: desplaçament de la canonada actual existent de la xarxa de distribució (RAA-15,09), que s'anul·la, i s'inicia en el vèrtex V-0 (nou), situat a l'avinguda José Ferrandis Salvador, per mitjà d'una Te de presa en càrrega de tres vies de 4'', de diàmetre, amb reforç esfèric, creua la línia de ferrocarril el Grau-les Palmes, i finalitza en el vèrtex V-8, situat a l'encreuament del carrer Cap de Sant Martí i carrer Joan Sebastià Elcano, on connecta amb la xarxa existent.  
- Canonada. Característiques: d'acer al carboni, amb un diàmetre nominal de 4'', qualitat API 5L, grau B, a una pressió APA(1) i grossària mínima de 4,00 mm.  
Longitud: 376,70 m, dels quals, 303,60 m discorren en zona de calçada i 73 m en zona de la vorera.  
Les canonades en condicions normals d'estés de la conducció, discorren a una profunditat mínima de 0,80 m en la vorera i 1 m en la calçada, mesura sobre la seua generatriu superior, excepció feta de l'encreuament amb el ferrocarril la profunditat de la qual serà de 2,15 m.  
- Pressió de disseny: pressió màxima de treball: alta pressió A (APA)(1).   
- Proteccions. Revestiment extern per a la canonada per mitjà de polietilé extrudit de 1,8 o 3,5 mm, igualment per a unions i accessoris. Disposa de protecció catòdica per mitjà de corrent galvànic imprés, que donarà continuïtat amb la canalització existent.  
- Protecció mecànica: llosa de formigó armat al llarg de la canalització instal·lada, així com en els trams de presa en càrrega.  
- Pressupost: 117.040'39 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen, i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2. El titular de l'esmentada instal·lació donarà compte de l'acabament de les obres al Servici Territorial d'Energia de Castelló, a l'efecte de reconeixement, presentant l'oportú certificat de direcció, subscrit pel tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries de conformitat amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, si es considera convenient.  
4. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, després de l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5. El termini d'execució de les obres serà de 2 mesos a partir de la notificació de la present resolució. No obstant això, amb anterioritat a l'acabament del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
(1) APA: 4 ba r< P = 16 bar  
La present resolució no es definitiva en via administrativa i contra la qual es podrà interposar recurs d'alçada davant el secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 de febrer de 2009.- El director general d'Energia: Antonio Cejalvo Lapeña.